CELEX: 62018CN0177
Language: fi
Date: 2018-03-07 00:00:00
Title: Asia C-177/18: Ennakkoratkaisupyyntö, jonka Juzgado de lo Contencioso-Administrativo n.° 14 de Madrid (Espanja) on esittänyt 7.3.2018 – Almudena Baldonedo Martín v. Ayuntamiento de Madrid

201806010221917442018/C 211/151772018CJC21120180618FI01FIINFO_JUDICIAL20180307121321Asia C-177/18: Ennakkoratkaisupyyntö, jonka Juzgado de lo Contencioso-Administrativo n.o 14 de Madrid (Espanja) on esittänyt 7.3.2018 – Almudena Baldonedo Martín v. Ayuntamiento de Madrid
 ---documentbreak--- C2112018FI1210120180307FI0015121132Ennakkoratkaisupyyntö, jonka Juzgado de lo Contencioso-Administrativo n.o 14 de Madrid (Espanja) on esittänyt 7.3.2018 – Almudena Baldonedo Martín v. Ayuntamiento de Madrid
   (Asia C-177/18)2018/C 211/15Oikeudenkäyntikieli: espanja
      Ennakkoratkaisua pyytänyt tuomioistuin
   
   Juzgado de lo Contencioso-Administrativo n.o 14 de Madrid
   
      Pääasian asianosaiset
   
   
      Kantaja: Almudena Baldonedo Martín
   
      Vastaaja: Ayuntamiento de Madrid
   
      Ennakkoratkaisukysymykset
   
   
            1)
         
         
            Onko oikein tulkita puitesopimuksen 4 lauseketta siten, että nyt käsiteltävässä asiassa kuvatun kaltaisen tilanteen, jossa väliaikainen virkamies tekee samaa työtä kuin vakinainen virkamies (vakinainen virkamies, jolla ei ole oikeutta korvaukseen, koska tilannetta, johon korvaus perustuisi, ei ole olemassa häntä koskevassa oikeudellisessa järjestelyssä), ei voida katsoa olevan tilanne, joka 4 lausekkeessa kuvataan.
         
      
            2)
         
         
            Onko tulkinta, joka tehdään direktiivin 1999/70/EY (
                  1
               ) liitteessä olevan puitesopimuksen tavoitteiden saavuttamiseksi, tämän puitesopimuksen mukainen sen vuoksi, että oikeus yhdenvertaiseen kohteluun ja syrjintäkielto muodostavat Euroopan unionin oikeuden yleisen oikeusperiaatteen, joka on konkretisoitu direktiivissä, Euroopan unionin perusoikeuskirjan 20 ja 21 artiklassa sekä ihmisoikeuksien yleismaailmallisen julistuksen 23 artiklassa, kun otetaan huomioon myös SEUT 151 ja SEUT 153 artiklassa tarkoitetut sosiaaliset perusoikeudet, jos tämän tulkinnan mukaan väliaikaiselle virkamiehelle voi syntyä oikeus korvaukseen joko sillä perusteella, että hänet rinnastetaan tilapäiseen työsopimussuhteiseen työntekijään, koska hänen asemansa (virkamies tai työsopimussuhteinen työntekijä) riippuu vain julkisen työnantajan päätöksestä, tai unionin primaarioikeuden välittömän vertikaalisen soveltamisen perusteella?
         
      
            3)
         
         
            Kun otetaan huomioon tarvittaessa se, että tilapäisten työsopimusten tekeminen pysyvien tarpeiden täyttämiseksi ilman objektiivista perustetta merkitsee väärinkäyttöä, kun sopimusta ei ole ollut tarpeen tehdä kiireellisesti eikä ole ratkaisevaa tarvetta, jolla sopimuksen määräaikaisuus olisi perusteltavissa, eikä kansallisessa oikeudessa ole määrätty seuraamuksesta tai tehokkaista rajoituksista, onko direktiivin 1999/70/EY tavoitteiden mukaista myöntää korvaus, joka on rinnastettavissa perusteettomasta irtisanomisesta maksettavaan korvaukseen, ja onko tällaista toimenpidettä, jolla estetään väärinkäyttö ja poistetaan unionin oikeuden rikkomisen seuraukset siinä tapauksessa, että työnantaja ei anna työntekijälle toistaiseksi voimassa olevaa sopimusta, pidettävä asianmukaisena, oikeasuhteisena, tehokkaana ja varoittavana seuraamuksena?
         
      (
         1
      )	Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettu neuvoston direktiivi 1999/70/EY (EYVL L 175, s. 43).